cyanic-selkie/wikianc huggingface dataset:
NGC 2810A
Други поделби
Проучување на NGC 2810A е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 26514. Во рамките на атласот на длабокото небо, Уранометрија 2000.00, објектот припаѓа на групата означена со бројот 23; додека во Каталогот на основни ѕвезди (GSC) е групиран под бројот 4379. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1325.
РК Вардар
Сезона 2016-2017
Сепак, во петтото коло, на гостувањето во Загреб, „Вардар“ бил поразен од „ППД Загреб“ со 27:28 (17:12). На 12 ноември, „Вардар“ ја победил екипата на актуелниот европски шампион „Келце“ со резултат 40:34 (18:18). Притоа, Карачиќ постигнал девет, а Душебаев и Дибиров по осум гола, додека Штербик одбранил 14 топки и два пенала. Оттука, Штербик и Карачиќ биле избрани во најдобрата екипа на шестото коло, а одбраната на Штербик на пеналот во второто полувреме била прогласена за најдобра одбрана на колото. На 17 ноември, „Вардар“ гостувал кај екипата на „Рајн Некар“, каде остварил нова победа од 33:27 (17:16), а најзаслужен биле Хоан Канељас кој постигнал 10 гола, Циндриќ со постигнатите седум гола и Штербик, кој одбранил 13 удари и два пенала. Притоа, тие двајца се нашле во идеалниот тим на колото. Во осмото коло, одиграно на 26 ноември во Скопје, „Вардар“ повторно играл со екипата на „Рајн Некар“, но овојпат бил поразен со резултат 26:29 (15:15), а најефикасни во домашната екипа биле Борозан и Канељас, кои постигнале по шест гола. На 4 декември, во рамките на деветтото коло, „Вардар“ ѝ гостувал на екипата на „Келце“ при што бил поразен, со резултат 24:27 (12:15). Во редовите на „Вардар“ се истакнал голманот Милиќ, кој имал 13 одбрани плус три одбранети пенали, а најефикасни биле Душебаев и Карачиќ, кои постигнале по пет гола. Како признание на добрата игра, Милиќ бил избран во идеалниот тим, како најдобар голман на колото. Инаку, натпреварот портив „Келце“ започнал со една минута молчење по повод смртта на долгогодишниот секретар на „Вардар“, Бранко Дилберов.
Првиот натпревар по зимската пауза „Вардар“ го одиграл на 11 февруари 2017 година, кога на домашен терен ја победил екипата на „ППД Загреб“ со резултат 25:20 (14:8), со што повторно се вратил на првото место во групата, со освоени 14 бодови. Најефикасен ракометар во редовите на „Вардар“ бил Дујшебаев, кој постингал седум гола. Како резултат на добрата игра, Дујшебаев бил избран во идеалниот тим на колото, на позицијата десен бек; еден гол на Циндриќ бил избран за трет најубав гол на колото; а Штербик ја имал четвртата најдобра одбрана на колото. На 18 февруари 2017 година, „Вардар“ извојувал многу важна победа на гостински терен, против „ПИК Сегед“, со резултат 23:21. Најефикасен ракометар во редовите на „Вардар“ бил Дибиров, со постогнати шест гола, додека голманот Штербик се истакнал со своите 13 одбрани, меѓу кои и три седмерци. на 25 февруари, „Вардар“ остварил уште една победа, овојпат против екипата на „Цеље“, со резултат 35:30 (20:15). На тој начин, „Вардар“ ја остварил својата 40. победа во Лигата на шампионите, а Дујшебаев (кој постигнал осум голови) бил прогласен за најдобар десен бек на колото. Во 13. коло, одиграно на 4 март 2017 година, „Вардар“ загубил на гостувањето против „Мешков Брест“ со резултат 26:30 (13:15). Најефикасни во редовите на „Вардар“ биле Карачиќ и Чупиќ, кои постигнале по пет гола. Најпосле, во последното коло, одиграно на 12 март 2017 година во Скопје, „Вардар“ остварил победа над шведската екипа „Кристијанштад“, со резултат 32:29 (17:13) Најефикасен во редовите на „Вардар“ бил Борозан, кој постигнал шест гола, а Штербик имал дури 19 одбрани. Инаку, ова бил јубилејниот 100. настап на „Вардар“ во Лигата на шампионите при што била остварена 41. победа. Со тоа, „Вардар“ ги завршил настапите на првото место во својата група, со 10 победи и четири порази, со своени 20 бодови и со гол разлика од 412:378. Така, како победник во групата, „Вардар“ директно се пласирал во четврфиналето (четврти пат по ред).
Во четврфиналето, „Вардар“ се сретнал со германската екипа „Флензбург“. Притоа, во првиот натпревар, одигран на 22 април на гостински терен, „Вардар“ победил со резултат 26:24 (15:9). Потоа, на 27 април, „Вардар“ извојувал уште една победа, со резултат 35:27 (15:10) и така за првпат се пласирал на завршниот натпревар во Келн. Пред почетокот на завршниот турнир, Алекс Душебаев бил избран во најдобрата екипа на Лигата на шампионите, како најдобар десен бек, додека Раул Гонзалес бил прогласен за најдобар тренер. На 3 јуни 2017 година, „Вардар“ играл во полуфиналето против екипата на „Барселона“ и извојувал победа од 26:25 (13:12), со голот на Лука Циндриќ постигнат три секунди пред крајот на натпреварот. Утредента, „Вардар“ играл во финалето против „ПСЖ“ и на сличен начин, со голот на Иван Чупиќ во последната секунда, извојувал победа со резултат 24:23 (11:12) и ја освоил шампионската титула, со што го постигнал најголемиот успех во својата историја. Најефикасен ракометар во финалето бил Тимур Дибиров со шест гола, а Арпад Штербик со своите 16 одбрани бил прогласен за најкорисен играч (MVP) на финалниот турнир, како прв голман во историјата што го освоил ова признание. Како признание за шампионската титула, ракометарите на „Вардар“ биле одликувани од претседателот на Македонија Ѓорге Иванов со „Медал за заслуги за Македонија“, а на клубот му го доделил признанието „Повелба на Република Македонија“, како прва спортска екипа во Македонија која го добила ова признание.
Сезона 2017-2018
Во сезоната 2017-2018, РК „Вардар“ играл во групата „А“, заедно со екипите на „Барселона“, „Пик Сегед“, „ППД Загреб“, „Рајн Некар“, „Нант“, „Кристијанштад“ и „Висла Плоцк“. „Вардар“ ја почнал новата сезона во Лигата на шампионите со победата над „Висла Плоцк“, на гостински терен, со резултат 26:22 (13:9). Во второто коло, одиграно на домашен терен, „Вардар“ ја совладал екипата на „Нант“, со резултат 27:23 (14:10). Благодарение на десетте одбрани (плус два пенала), Штербик бил избран за најдобар голман на второто коло. Во третото коло, одиграно на 1.10.2017, на домашен терен, „Вардар“ ја совладал екипата на „ППД Загреб“, со резултат 28:21 (13:10). Најдобри стрелци за “Вардар“ биле Борозан и Македа, кои постигнале по четири гола, додека Штербик имал 13 одбрани. На тој начин, „Вардар“ ја остварил својата најдолга победничка серија во Лигата на шампионите, со осум последователни победи. Во следното коло, „Вардар“ ѝ гостувал на екипата на „ПИК Сегед“, каде што одиграл нерешено 26:26 (13:14). Борозан постигнал осум гола, Циндриќ седум, додека Штербик имал 14 одбрани. На 14 октомври, „Вардар“ ја пречекал „Барселона“ на домашен терен и остварил победа од 27:24 (16:12), а повторно најефикасен ракометар на „Вардар“ бил Борозан, со постигнати шест гола, додека Штербик имал 15 одбрани. Благодарение на извонредните одбрани, Штербик бил прогласен за најдобар ракометар во Лигата на шампионите во октормври.
Во следното коло, одиграно на 4 ноември 2017 година, „Вардар“ ја победил екипата на „Кристијанштад“ на гостински терен, со резултат 26:23 (15:10), а најефикасни ракометари биле Борозан, Дибиров и Криштопанс со по седум голови. Потоа, на 11 ноември, на гостински терен, „Вардар“ ја победил екипата на „ПДП Загреб“ со резултат 29:23 (15:10). На 18 ноември, на домашен терен, „Вардар“ бил подобар од „Рајн Некар“, со резултат 30:26 (17:13), а најдобар стрелец бил Борозан, кој постигнал седум гола. Во рамките на деветтото коло, на 26 ноември, „Вардар“ гостувал кај „Рајн Некар“, каде одиграл нерешено, 21:21 (11:11), а најефикасен ракометар бил Дибиров, кој постигнал пет гола.
Во последниот натпревар во календарската година, на 2 декември, „Вардар“ ја победил екипата на Кристијанштад со резултат 31:15 (14:8). На тој начин, „Вардар“ постигнал неколку рекорди во клупската историја: највисоката победа во Лигата на шампионите, низа до 15 натпревари без пораз во Лигата на Шампионите и 20 натпревари без пораз во сите меѓународни натпревари. Притоа, и овојпат се истакнал голманот Штербик, кој во првото полувреме имал повеќе одбрани (девет) отколку што противникот постигнал голови (осум), а на крајот стигнал до вкупно 17 одбрани. Најефикасен ракометар во редовите на „Вардар“ бил Дибиров, кој постигнал седум гола. Притоа, една одбрана на Штербик била прогласена меѓу петте најдобри во колото.
На 10 февруари 2018 година, „Вардар“ го претрпел првиот пораз во сезоната, и тоа на гостински терен кај „Барселона“, со резултат 28:29 (14:15). Штербик имал 14 одбрани, најефикасен ракометар бил Криштопанс, кој постигнал седум гола, а еден гол на Дибиров бил избран меѓу најдобрите пет гола на колото. Во следното коло, „Вардар“ ја победил екипата на „ПИК Сегед“ со 34:30 (16:14), а најефикасен ракометар бил Дибиров кој постигнал 11 гола, со што бил избран за најдобро лево крило на колото. Истовремено, еден гол на Марсениќ бил избран за втор најубав гол на колото. На 25 февруари, на гостувањето во Нант „Вардар“ го претрпел вториот пораз во групата, овојпат со резултат 26:27 (12:18), а најефикасен во редовите на „Вардар“ бил Дибиров, со постигнати шест гола. На 4 март, во рамките на последното коло во групната фаза, „Вардар“ одиграл нерешено со „Висла“, 31:31 (16:16) и така, завршувајќи на првото место во својата група, директно се пласирал во четвртфиналето, каде се сретнал со екипата на „Кил“. Притоа, во првиот натпревар, одигран на 22 април, „Вардар“ остварил победа со резултат 29:28. Во вториот натпревар, одигран во Скопје на 29 април, „Вардар“ загубил со резултат 27:28 (13:13), но сепак се пласирал за завршниот турнир во Келн. Притоа, Штербик бил избран за најдобар голман во Лигата на шампионите во сезоната 2017-2018.
На финалниот турнир во Келн, во полуфиналето одиграно на 26 мај 2018 година, „Вардар“ се сретнал со екипата на „Монпелје“ и претрпел минимален пораз од 27:28 (11:14), а најефикасни во редовите на „Вардар“ биле Борозан и Циндриќ кои постигнале по шест гола. Утредента, во натпреварот за бронзениот медал, „Вардар“ бил поразен од екипата на „ПСЖ“ со резултат 28:29 и така сезоната ја завршил на четвртото место во Лигата на шампионите.
Сезона 2018-2019
На 25 април, во Скопје, „Вардар“ го одиграл првиот четврфинален натпревар против екипата на „ПИК Сегед“ и забележал убедлива победа од 31:23 (14:12). Во реваншот, одигран на 5 мај, „Вардар“ претрпел пораз од 25:29, но сепак, третпат по ред, се пласирал на финалниот турнир во Келн. Пред почетокот на финалниот турнир бил избран идеалниот тим на Лигата на шампионите во кој влегле тренерот Роберто Парондо и дури четворица ракометари на „Вардар“, и тоа: Милосављев, Дибиров, Криштопанс и Чупиќ.
На финалниот турнир во Келн, во полуфиналето, одиграно на 1 јуни 2019 година, „Вардар“ ја победил екипата на „Барселона“ со резултат 29:27 (9:16). Во второто полувреме, „Вардар“ прикажал одлична игра, постигнувајќи 20 голови со висок процент од дури 83% прецизни шутеви на голот, голманот Дејан Милосавлев имал 15 одбрани, а Криштопанс постигнал 10 гола.
Утредента, во финалето, „Вардар“ ја победил екипата на „Веспрем“ со резултат 27:24 (16:11) и така по вторпат станал шампион на Европа. Притоа, за најкорисен играч на финалниот турнир бил прогласен Игор Карачиќ, а најефикасен ракометар во финалето бил Рожерио Мораеш, кој постигнал шест гола.
Сезона 2019-2020
Во сезоната 2019-2020, РК „Вардар“ играл во групата „Б“, заедно со екипите на „Кил“, „Келце“, „Мешков Брест“, „Мотор Запорожје“, „Веспрем“, „Порто Софарма“ и „Монпелје“. на 14 септември, во првото коло, „Вардар“ гостувал во Монпелје и победил со резултат 33-31 (16-17), а со тоа ја остварил 70. победа во групната фаза од Лигата на шампионите. Најефикасен ракометар на „Вардар“ бил Скубе кој постигнал седум гола, а Дибиров постигнал шест гола. Во второто коло, одиграно на 22 септември во Скопје, „Вардар“ бил подобар од екипата на „Порто Софарма“ со резултат 32-27 (14-16), а најефикасен ракометар бил Кристопанс кој постигнал седум гола. На 29 септември, на гостински терен, „Вардар“ остварил победа против „Мотор Запорожје“ со резултат 31-30 (16-18), а најефикасни ракометари биле Дибиров и Кристопанс кои постигнале десет и седум гола, соодветно. Победничката низа на „Вардар“ била прекината на 12 октомври, со поразот од „Кил“ на домашен терен со резултат 20-31 (4-16), а во петтото коло „Вардар“ уште еднаш бил убедливо поразен, овојпат од „Веспрем“, со резултат 30-39 (17-21). Најефикасен ракометар на „Вардар“ бил Дибиров, кој постигнал осум гола.
Сезона 2020-2021
На 14 февруари 2021, „Вардар“ претпрпел пораз на домашен терен од ПИК Сегед со резултат 26-28 (15-13), а четири дена подоцна бил повторно поразен од истата екипа со резултат 33-34. На 21 февруари, на домашен терен, „Вардар“ одиграл нерешено со екипата на Елверум, 34-34 (20-21), а три дена подоцна ја победила истата екипа со резултат 35-32 (17-20). Најпосле, на 4 март 2021 година, „Вардар“ бил поразен од екипата на Мешков Брест со резултат 32-36. Истовремено, ЕХФ му доделила на „Вардар“ три службени бодови за трите неодиграни натпревари поради пандемијата и на тој начин „Вардар“ ја завршил групната фаза со освоени девет бода.
На 1 април, „Вардар“ го одиграл првиот натпревар од осминафиналето при што бил поразен на гостински терен од екипата на „Веспрем“ со резултат 27-41 (11-21). Најефикасен ракометар во редовите на „Вардар“ бил Чупиќ, кој постигнал девет голови. Потоа, во вториот натпревар, „Вардар“ претрпел уште еден пораз, овојпат со резултат 30-39 (10-15), и така го завршил својот настап во Лигата на шампионите.
Сезона 2021-2022
Во оваа сезона РК Вардар 1961 играл во групата „А“, заедно со екипите на Елверум, Мешков Брест, Алборг, Кил, ПИК Сегед и Монпелје. Во првото коло, на гостински терен, Вардар 1961 одиграл нерешено со екипата на Елверум со резултат 27-27 (13-13), а најефикасен во редовите на Вардар бил Жереми Тото, кој постигнал шест гола. Во второто коло, на домашен терен, Вардар ја совладал екипата на Мешков Брест со резултат 35-27 (19-13). Во третото коло, РК Вардар 1961 остварил победа и против екипата на Алборг 30-28 (16-16), а во овој натпревар посебно се истакнале голманот Ристовски, кој имал 12 одбрани плус три одбранети пенали, како и Оливие Њокас (со постигнати седум гола), Дибиров (шест гола) и Жереми Тото (пет гола). Во четвртото коло, РК Вардар 1961 претрпел пораз на домашен терен од екипата на Монпелје 25-31, во петтото коло бил поразен на гости од екипата на Алборг (29-33), а во шестото коло дома загубил од Кил 26-29 (13-10). Во следното коло, Вардар 1961 загубил на гостувањето кај ПИК Сегед со резултат 31:34, а потоа претрпел пораз од истата екипа, но овојпат на домашен терен, со резултат 27-30 (9-16). Најефикасни ракометари на Вардар 1961 биле Анте Гаџа и Тимур Дибиров кои постигнале по пет гола, а пред почетокот на натпреварот Дибиров добил подароци од клубот како признание за постигнатите илјада голови во Лигата на шампионите. На 2 декември, Вардар 1961 го претрпел и шестиот пораз во низа, овојпат од екипата на Кил, со резултат 30-32, а во следното коло бил поразен и од екипата на ППД Загреб со резултат 22:23. Потоа, Вардар 1961 успеал да победи во следните два натпревари, и тоа: најпрвин на гостински терен против екипата на Монпелје (28-25), а потоа на домашен терен против екипата на ППД Загреб (20-19). Откако го добил натпреварот против Мешков Брест со службен резултат 10-0, Вардар 1961 на домашен терен ја совладал екипата на Елверум со резултат 39-30.
Сезона 2020/2021
Во сезоната 2020-2021, во екипата на РК Вардар 1961 настапувале следниве ракометари: 1 Борко Ристовски (МКД) / 77 Робин Кантегрел (ФРА) / 98 Марко Кизиќ (МКД) / 4 Томислав Јагуриновски (МКД) / 11 Мартин Карапалевски (МКД) / 15 Кристијан Дисингер / 18 Ловро Јотиќ (ХРВ) / 24 Анте Гаџа (ХРВ) / 28 Филип Талевски (МКД) / 41 Марко Вујин (СРБ) / 44 Јосип Векиќ (ХРВ)/ 97 Марко Мишевски (МКД) / 3 Патрик Валчак (ПОЛ) / 5 Стојанче Стоилов (МКД) / 9 Давид Гашоски (МКД) / 21 Глеб Калараш / 8 Димитар Димитриоски (МКД) / 9 Гоце Георгиевски (МКД) /27 Иван Чупиќ (ХРВ) / 31 Тимур Дибиров (РУС).
Сезона 2019/2020
Во сезоната 2019/2020, екипата на РК Вардар ја сочинувале следниве ракометари: 31 Дибиров Тимур (РУС) / 33 Шишкарев Даниил (РУС) / 5 Стоилов Стојанче (МКД) / 27 Чупиќ Иван (ХРВ) / 10 Криштопанс Даинис (ЛАТ) / 15 Кристијан Дисингер (ГЕР) / 22 Калифа Гедбане (АЛЖ) / 32 Сергеј Горбок (РУС) / 21 Глеб Калараш (РУС) / 98 Марко Кизиќ (МКД) / 97 Марко Мишевски (МКД) / 20 Сташ Скубе (СЛО) / 29 Жозе Де Толедо (БРА) / 8 Димитар Димитриоски (МКД) / 11 Мартин Карапалевски (МКД) / 7 Дејан Кукуловски (МКД) / 14 Домен Сикошек Пелко (СЛО) / 87 Сергеј Горпишин (РУС) / 92 Артурс Кугис (ЛАТ) / 77 Ален Ќошевски (МКД) / 55 Стефан Атанасовски (МКД) / 99 Васил Гогов (МКД) / 19 Павел Атман (РУС) / 9 Давид Гашовски (МКД) / 16 Борко Ристовски (МКД).
Сезона 2018/2019
Во сезоната 2018/2019, екипата на РК Вардар ја сочинувале следниве ракометари: 31 Дибиров Тимур (РУС) / 18 Караџиќ Игор (ХРВ) / 34 Борозан Вуко (ЦГ) / 7 Недановски Владо (МКД) / 33 Шишкарев Даниил (РУС) / 5 Стоилов Стојанче (МКД) / 27 Чупиќ Иван (ХРВ) / 13 Рожерио Фереира Мораеш (БРА) / 10 Криштопанс Даинис (ЛАТ) / 16 Ѓорѓевски Даниел (МКД) / 9 Поповски Мартин (МКД) / 37 Војводиќ Јања (СРБ) / 15 Кристијан Дисингер (ГЕР) / 22 Калифа Гедбане (АЛЖ) / 32 Сергеј Горбок (РУС) / 21 Глеб Калараш (РУС) / 98 Марко Кизиќ (МКД) / 97 Марко Мишевски (МКД) / 20 Сташ Скубе (СЛО) / 50 Дмитри Кисељев (РУС) / 96 Дејан Милосављев (СРБ) / 8 Грегор Оцвирк (СЛО).
Сезона 2017/2018
Во сезоната 2017/2018, екипата на РК Вардар ја сочинувале следниве ракометари: 20 Абутовиќ Илија (СРБ) / 25 Циндриќ Лука (ХРВ) / 31 Дибиров Тимур (РУС) / 18 Караџиќ Игор (ХРВ) / 34 Борозан Вуко (ЦГ) / 21 Жоан Канелас (ШПА) / 15 Македа Пена Жорге (ШПА) / 93 Марсениќ Мијајло (СРБ) / 12 Милиќ Страхиња (СРБ) / 7 Недановски Владо (МКД) / 33 Шишкарев Даниил (РУС) / 1 Штербик Арпад (ШПА) / 5 Стоилов Стојанче (МКД) / 27 Чупиќ Иван (ХРВ) / 13 Рожерио Фереира Мораеш (БРА) / 10 Криштопанс Даинис (ЛАТ) / 16 Ѓорѓевски Даниел (МКД) / 77 Ончев Тоше (МКД) / 9 Поповски Мартин (МКД) / 37 Војводиќ Јања (СРБ).
Сезона 2016/2017
Во сезоната 2016/2017, екипата на РК Вардар ја сочинувале следниве ракометари: 20 Абутовиќ Илија (СРБ) / 26 Ангелов Петар (МКД) / 25 Циндриќ Лука (ХРВ) / 17 Деревен Александер (РУС) / 31 Дибиров Тимур (РУС) / 19 Душебаев Алекс (ШПА) / 18 Караџиќ Игор (ХРВ) / 34 Борозан Вуко (ЦГ) / 21 Жоан Канелас (ШПА) / 15 Македа Пена Жорге (ШПА) / 93 Марсениќ Мијајло (СРБ) / 12 Милиќ Страхиња (СРБ) / 7 Недановски Владо (МКД) / 33 Шишкарев Даниил (РУС) / 1 Штербик Арпад (ШПА) / 5 Стоилов Стојанче (МКД) / 27 Чупиќ Иван (ХРВ) / 13 Рожерио Фереира Мораеш (БРА).
Сезона 2015/2016
Во сезоната 2015/2016, екипата на РК Вардар ја сочинувале следниве ракометари: 20 Абутовиќ Илија (СРБ) / 26 Ангелов Петар (МКД) / 25 Циндриќ Лука (ХРВ) / 17 Деревен Александер (РУС) / 31 Дибиров Тимур (РУС) / 19 Душебаев Алекс (ШПА) / 18 Караџиќ Игор (ХРВ) / 23 Лазаров Филип (МКД) / 11 Манасков Дејан (МКД) / 15 Македа Пена Жорге (ШПА) / 93 Марсениќ Мијајло (СРБ) / 12 Милиќ Страхиња (СРБ) / 7 Недановски Владо (МКД) / 33 Шишкарев Даниил (РУС) / 1 Штербик Арпад (ШПА) / 5 Стоилов Стојанче (МКД) / 7 Матијаж Брумен (СЛО) / 32 Горбок Сергеј (РУС) / 10 Тоскиќ Алем (СРБ) / 6 Лацковиќ Блаженко (ХРВ).
Сезона 2014/2015
Во сезоната 2014/2015, екипата на РК Вардар ја сочинувале следниве ракометари: 20 Абутовиќ Илија (СРБ) / 26 Ангелов Петар (МКД) / 31 Дибиров Тимур (РУС) / 19 Душебаев Алекс (ШПА) / 18 Караџиќ Игор (ХРВ) / 23 Лазаров Филип (МКД) / 12 Милиќ Страхиња (СРБ) / 33 Шишкарев Даниил (РУС) / 1 Штербик Арпад (ШПА) / 5 Стоилов Стојанче (МКД) / 7 Матијаж Брумен (СЛО) / 32 Горбок Сергеи (РУС) / 10 Тоскиќ Алем (СРБ) / 6 Лацковиќ Блаженко (ХРВ) / 80 Чипурин Михаил (РУС) / 15 Марковиќ Добривоје (СРБ) / 13 Петриќ Владимир (СРБ) / 8 Прибак Немања (СРБ) / 25 Растворцев Алексеј (РУС) / 9 Терзиќ Стефан (СРБ).
Поранешни играчи
Во екипата на „Вардар“ настапувале голем број македонски и странски ракометари, како:
Еднофазна струја
Ако изворот на струја го менува поларитетот, така што секој пол на изворот станува наизменично позитивен, а потоа негативен и така неодредено време, насоката на струјата соодветно ќе се менува низ колото.
Другиот пол на изворот, односно вториот спроводник во мрежата на наизменична струја ќе има променлив напон, понекогаш позитивен, понекогаш негативен и ќе се менува 50 пати во секунда во мрежа од 50 Hz. Овој спроводник се нарекува фазен спроводник или фаза, а опишаната електрична мрежа се нарекува еднофазна (или монофазна) мрежа, бидејќи има еден фазен спроводник. Струја се нарекува: еднофазна струја. Фазниот спроводник во еднофазна електрична мрежа на моменти има напон до 270 волти, кој е опасен по живот. Затоа е неопходно да се преземат посебни мерки за заштита од струен удар. Како мерка за заштита од струен удар, во еднофазните мрежи е воведен систем со осигурувачи и трет, т.н. заштитен спроводник, кој ги поврзува металните делови на електричните уреди со нултиот потенцијал на земјата со цел да се спречи појава на опасен напон на допир. Наместо посебен заштитен вод, понекогаш се користи т.н систем на нуловање, односно поврзување на нултиот спроводник со заштитните контакти на приклучоците.
Честота
Напонот на фазниот спроводник не се менува скоковито од негативен во позитивен, туку според кривата на десната слика, наречена синусоида. Напонот од најнискиот негативен напон спрема земјата постепено се зголемува и на еден час има вредност 0 (нула) и потоа дополнително се зголемува до максималната позитивна вредност. После тоа почнува да паѓа. Паѓањето повторно поминува низ нула и го достигнува најнискиот негативен напон. Со ова се затвора еден целосен циклус на промена на поларитетот. Времето потребно за овој целосен циклус се нарекува период и се запишува со T. Честотата на струјата покажува колку циклуси или периоди се менуваат во една секунда, или колку пати во секунда изворот добива позитивен потенцијал. Се запишува со буквата f и се изразува во херци (Hz). 1 Hz означува една појава во секоја насока во секунда. Во европските електрични мрежи струјата ја повторува секоја насока 50 пати во секунда, односно се користи наизменичен напон од 50 Hz. (Во Америка се користи мрежа со честота од 60 Hz).
Времетраењето на циклусот ќе биде T = 1/f или во нашиот случај 1/50 или педесеттинка (две стотинки) од секундата. Слабите наизменични струи (сигнали) со многу високи честоти се користат за одредени апликации (радио, телевизија и други видови пренос, компјутерска технологија итн.). Поголеми единици за изразување на честотата од херци се:
Делотворен напон
Како номинален напон на наизменична струја (во нашата градска мрежа 220 V) се дефинира таканаречениот делотворен напон, кој е помал од врвните вредности на максималниот напон. Делотворниот напон е напонот што би го имала еднонасочна струја со иста моќност како и наизменичната струја. Тоа значи дека врвните вредности на напонот во градската мрежа се повисоки од 220 V, односно достигнуваат околу 310 V.
Кутлешево
Кутлешево, се среќава и како Кутлешово, Кутлеше или Кутнешово — село во Општина Долнени, во околината на градот Прилеп.
Географија и местоположба
Кутлешево се наоѓа во средишниот дел на Прилепското Поле, како и во средишниот дел од територијата на Општина Долнени. Селото е рамничарско и е сместено на надморска височина од 660 м. Неговиот атар зафаќа површина од 2,8 км2 Од Прилеп е оддалечено 17 км.
Месности во селскиот атар се: Чаир, Абејца, Присој, Крст, Барутница, Сивец, Смрдливче, Орлов Даб, Голема Нива, Корија, Мито Кориче, Бел Камен, Грашиште, Сува Ливада, Врба, Камен, Гробишта, Црква, Меризиште, Капиње, Самоков, Чадлов Камен и Попов Камен.
Селските гробишта се сместени на околу 200 м североисточно од селото.
Историја
Остатоци за постоењео населба на местото на селото биле пронаоѓани од страна на мештаните. Во нивите на потегот Грашиште, сместен пониско од селото, селаните при орањето најдувале остатоци од ѕидови и ќерамиди. На еден рид со каменита подлога над селото, на три места биле ископани вински корита; а во месностите Крст и Барутница северно од селото биле забележани дупки ископани во земјата, а за тоа место мештаните говореле дека се користело за правење барут. леПотезот Грашиште лежи пониско од Кутлешево. Таму, низ нивите, селаните во орањето наоѓале остатоци од ѕидови и ќерамиди, кои биле „три прсти дебели“. Над селото, на еден рид со каменита подлога, на три места се ископани вински корита. Крст и Барутница се места северно од Кутлешево. Таму се гледале дупки, ископани во земјата. За тоа место селаните говореле дека „тука некогаш се правел барут“.
Во селото нема црква, но во средината на гробиштата има археолошко наоѓалиште, каде што се видливи остатоци од ѕидови на црква со должина од 8 м и ширина од 4 м. Околу црквата има старински гробови коишто се распоредени во правец исток-запад, а преку нив има плочи за коишто постои предание дека припаѓале на „некој стар народ“. При откопување на неколку гробови, селаните нашле крупни черепи и долги бутни коски околу коишто имало камени плочи.
Според традицијата, денешното село било основано по пропаѓањето на соседното село Милошево. Тоа веројатно се случило некаде на почетокот на XIX век. Во текот на XIX век, селото било дел од Прилепската каза на Отоманското Царство и претставувало чифлишка населба. Сопственик на чифлигот во 1912 година бил Али-бег од Дебар. Во време на Балканските војни и Првата светска војна, чифлизите се растуриле, а некои од нивните сопственици се преселиле во селото Вранче. Од 1918 година, државната власт земјата им ја поделила на новодоселените селани.
Стопанство
Селото има главно полјоделска функција. Во рамки на неговиот атар, обработливото земјиште зафаќа површина од 152 ха, а на пасишта отпаѓаат 106 ха.
Според Турскиот пописен дефтер за Велешката каза од 1568/69 година, селото е запишано дека било тимар на Мустафа. Вкупниот приход од селото изнесувал 3.400 акчиња и најмногу бил остваруван од пченица, испенџе, нијабет и свадбарина, ушур од коноп и др.
Население
Во пописните дефтери од 1467/68 година во Кутлешево имало 14 христијански семејства, 2 неженети и 1 вдовица; во 1481/82 година имало 17 семејства и 3 вдовици; во 1544/45 година имало 15 семејства, 2 неженети и 2 вдовици, како и 1 муслиманско семејство; а во 1568/69 година имало 15 семејства и 5 неженети.
Во делото „Етнографија на вилаетите Адријанопол, Монастир и Салоника“ се вели дека во 1873 г. Кутлеше било село со 8 домаќинства и 31 жител Македонец.
Според статистиката на Васил К’нчов („Македонија, Етнографија и статистика“) од 1900 година, во Кутлешево имало 40 жители Македонци христијани. По податоците на секретарот на Бугарската егзархија Димитар Мишев („La Macédoine et sa Population Chrétienne“), во 1905 година Кутнешово било село со 48 жители Македонци.
Според пописот од 2002 година, во селото Кутлешево живеат 27 жители, од кои 26 Македонци и 1 Србин.
Според последниот попис од 2021 година, во селото живееле 25 жители, сите Македонци.
Родови
Кутлешево е македонско село, а порано во селото имало и нешто српско население.
Самоуправа и политика
Селото влегува во рамките на Општина Долнени од 1952 година.
Избирачко место
Во селото постои избирачкото место бр. 1468 според Државната изборна комисија, сместено во просториите на приватна куќа.
На претседателските избори во 2019 година, на ова избирачко место биле запишани вкупно 23 гласачи.
Иселеништво
Се знае за следните постари иселени родови и семејства од ова село. Црвениковци иселени се во Заполжани. Тошевци иселени се во Горно Село. Филиповци иселени се во Средорек. Кокаревци и Баловци иселени се во Новоселани.
ПУ „Манчу Матак“ - Крушеани
Основно училиште „Манчу Матак“ (официјално: Подрачно основно училиште „Манчу Матак“ - Крушеани; скратено: ПОУ „Манчу Матак“) — подрачно основно училиште во селото Крушеани, составен дел на истоименото училиште во селото Кривогаштани.
Местоположба
Училиштето се наоѓа во источниот дел на селото Крушеани.
Настава
Во училиштето се изведува настава од прво до петто одделение и наставата се изведува единствено на македонски наставен јазик во 5 паралелки со вкупно 33 ученици.
Св. Богородица (Дебреше)
'''Св. Богородица''' — археолошко наоѓалиште во гостиварското село Дебреше. Претставува средновековна црква и некропола. Се наоѓа на 500 м југозападно од селото, над патот за селото Здуње, во непосредната близина на задружните лозја на вакафскиот рид, каде се гледаат камени плочи и грамада од кршен камен, што се најверојатно остатоци од помала еднокорабна црква и некропола.
Симон Шобел
Симон Шобел (германски: Simon Schobel, 22 февруари 1950) бил поранешен романски ракометар кој се натпреварувал на Летните олимписки игри во 1972 година.
Кариера
Во 1972 година го освоил бронзениот медал со романскиот тим. Тој ги одиграл сите шест натпревари и постигнал два гола.
Во 1973 година тој пребегнал во Западна Германија по натпреварот што го одиграл неговиот тим „Универзитет Клужј“.
Во 2004 година тој бил уапсен под сомневање за даночно затајување, а објавено во јануари 2005 година.
Во 1982 година тој бил назначен за менаџер на германската машка ракометна репрезентација, на 32 години старост.
Од 2012 година повторно се вратил во Романија.
AXI
Automated X-ray inspection (AXI) е технологија заснована на истите принципи како и автоматизираната оптичка инспекција (automated optical inspection)-(AOI). Користи X-зраци како свој извор, наместо видлива светлина, за автоматизирана инспекција на свијства, коишто типично се скриени.
Зголеменото користење на IC (Integrated circuit/интегрални кола) со пакети како BGA (Ball grid array) каде што врските се под чипот и не се видливи, значи дека оптичката инспекција е неприменлива, Бидејќи врските се под чип пакетот има потреба да се осигура дека производствениот процес го акомодирал чипот коректно.
Процес
Ако врските се невидливи единствената алтернатива е да се користи инспекција со Икс зраци. AXI може да пронајде грешки како отвори, спојови, електронски делови кои недостасуваат, грешно наврзани компоненти. Овие инспекциски системи се многу поскапи од обичните, но тие можат да ги проверат сите врски, дури и тие под чип пакетот.
Чифлиџик
Чифлиџик — село во Серско, Егејска Македонија, денес во Грција.
Побошки манастир
Местоположба
Манастирот е сместен на падините на планината Скопска Црна Гора, веднаш над скопското село Побожје, од каде води тесен асфалтиран пат во должина од 1 километар. Манастирот е подигнат во живописната долина на Побошка Река.
Историја
Се смета дека манастирот, како и голем број црковни споменици во околината на Скопје, биле изградени во век. Првпат е споменат во повелба на кралот Милутин од 1300 година.
Во текот на отоманскиот период, манастирот било едно од верските и културните средишта на овој крај.
Манастирот отсекогаш имал монаси.
Градби во манастирот
Од манастирскиот комплекс до денес се сочувани: манастирската црква, старите и понови конаци и други помошни стопански објекти.
Црква „Рождество на Пресвета Богородица“ - Побожје
Црквата поседува зачуван живопис.
Јан Амос Коменски
Јан Амос Коменски (Jan Amos Komenský) — чешки образовен и верски водач. Го претпочитал учењето на латински за да се олесни учењето на европската култура, но нагласувал учење за нешта, а не за граматика. Неговата Janua Linguarum Reserata (1631), учебник што опишува корисни факти за светото на латински и чешки, го револуционизирала учењето на латински и била преведена на 16 јазици. Тој, исто така, создал еден од првите илустрирани учебници, Orbis Sensualium Pictus (1658).
Јужноамериканско првенство во фудбал 1942
Јужноамериканско првенство во фудбал 1942 — 17-то издание на првенството кое денес е познато како Копа Америка, главниот интернационален фубдалски турнир за државните репрезентации од Јужна Америка. Натпреварувањето било организирано од КОМНЕБОЛ, главното тело на Јужноамериканскиот фудбал, и се одржало во Уругвај од 10 јануари до 7 февруари 1942 година. На турнирот учествувале 7 репрезентации. Турнирот бил освоен од страна на Уругвај, второто место припаднало на репрезентацијата на Аргентина а третото на репрезентацијата на Бразил.
Масантонио и Морено, репрезентативци на Аргентина, биле најдобри стрелци со 7 голови.
Учесници
На турнирот учествувале 7 репрезентации: Аргентина, Перу, Бразил, Уругвај, Парагвај, Чиле и Еквадор. Боливија и Колумбија не зеле учество на турнирот. Се применил т.н. Бергеров систем според кој шампион станува онаа екипа која ќе освои најмногу бодови.
3.
4.
5.
6.
7.
Натпревари
Фудбалска репрезентација на Чиле го напуштила теренот во 43 година поради неслагање со судијата за досуден пенал. Аргентина била прогласена за победник, но без голови.
Голгетери
7 голови
6 голови
5 голови
3 гола
2 гола
1 гол
Чифлик Маала (Драмско)
Чифлик Маала (Μεσοχώρι, Месохори) — село во Општина Бук во Драмски округ, Егејска Македонија, денес во областа Источна Македонија и Тракија, Грција.
Географија и местоположба
Селото се наоѓа на 49 километри источно од градот Драма и на 2 километри западно од центарот на општината, Бук. Селото се наоѓа на надморска височина од 113 метри.
Историја
Селото во текот на XIX век се наоѓало во рамките на Драмската каза, во составот на Отоманското Царство.
По крајот на Балканските војни, селото било вклучено во составот на Грција. По потпишувањето на Лозанскиот договор во 1923 година помеѓу Република Турција и Република Грција, во селото се населиле грчки бегалци од Анадолија додека муслиманското население ги напуштило своите домови.
Во 1927 година, селото било преименувано во Месохори.
Демографија
До 1928 година во селото биле населени 28 грчки семејства со 137 бегалци од Турција. Во 1928 година селото броело 137 жители, додека во 1940 година селото броело 257 жители. Селото во пописот од 1951 година броело 433 жители, на пописот од 1961 година, во селото живееле 260 жители, во 1971 година имало 220 жители, во 1981 година имало 168 жители, додека во 1991 година имало 280 жители. Денеска, населението на селото е 105 жител според пописот од 2011 година.
Црква „Св. 40 Севастиски Маченици“ - Банско
Средновековната црква во близина на населбата Банско се наоѓа на 1,5 км северно од селото и 1 км западно од асфалтниот пат за Банско
Поврзаноста на почитувањето на '''Св. четириесет Севастиски маченици''' присутни во живописот на Света Софија во Охрид, и во оштетениот живопис на Водочката црква, коишто датираат од средината на XI век, стилот на градбата и пронајдените предмети во гробниците веднаш до самата црква, даваат одговор за поврзаноста на оваа црква во Банско со Водочките цркви, како и со онаа во Струмица, посветена на Св.Петнаесет Тивериополски свештеномаченици. Но сепак со сигурност се знае дека црквата во Банско не била епископска црква за време на струмичкиот епископ Мануил, којшто живеел во втората половина на XI век. Затоа, може да се претпостави со извесна сигурност дека црквата во Банско најверојатно била подигната во периодот на владеењето на династијата Комнини, кога во Македонија, после падот на Самоиловото царство, повторно се зацврстува византиското влијание и кога се подигнати повеќе значајни сакрални објекти.
Од животот во манастирот
Широките метални порти директно водат во манастирскиот двор. Под сенките на големите дрвја се наѕираат контурите на старото и новото. Манастирот ги прими своите први монаси, коишто дојдоа од Водочкиот манастир на 1 септември 2001 година. За неполни две години се подигнати нови конаци и обновена е малата црква посветена на две светителки со името Параскева: на Преподобната чиишто мошти денес почиваат во Јаш (во Романија) и на Преподобната маченичка Параскева (од Рим). Во просториите на стариот конак малубројното братство започна со одгледување печурки, како единствена можност да организира сопствена економија којашто би ги задоволувала скромните материјални потреби на монашкот живот. Во најтивкиот и најживописниот дел од комплексот е подигнато ново ателје за иконопис.
Квалификации за светското првенство во фудбал (2010)
Во Квалификации за Светското првенство во фудбал 2010 Јужна Африка Македонската репрезентација го освои 4 место и не се квалификува на ова Светско Првенство.
Tабела
Занзибар
Занзибар (Zanzibar, Zanzibar, زنجبار Zanjibār) - полуавтономна сојузна единица на Танзанија. Единицата е составена од архипелагот Занзибар, кој пак се наоѓа во Источна Африка, поточно во Индискиот Океан. Архипелагот е оддалечен 25 до 50 километри од копното на Танзанија (Тангањика). Самиот архипелаг е составен од бројни мали острови, меѓу кои најголеми се Унгуџа (главен остров, неофицијално се именува како Занзибар) и Пемба. Главниот град на оваа полуавтономна единица е Занзибар, кој се наоѓа на островот Унгуџа.
Главните стопански гранки на Занзибар се производството на зачини, рафија и туризмот. Меѓу бројните зачини, главни се биберот, цимет, индиски орев и каранфилче.
Неврокоп (Егејска Македонија)
Неврокоп (Δήμος Νευροκοπίου) — општина во Драмскиот округ, во северозападниот дел на областа Источна Македонија и Тракија во Егејска Македонија, денес во Грција. Административен центар е градот Зрново.
Географија
Општината зафаќа површина од вкупно 3 528,86 км2 и се граничи со Пиринска Македонија, во која се преоѓа преку преминот Вазме (Ексохи). Подрачјето е познато по многу ниските температури во зимата и важи за најстуденото место во Егејска Македонија и цела Грција. Познато е по производството на најквалитетен компир и грав.
Крајот привлекува посетители со скијачкиот центар „Фалакро“ на планината Боздаг (Фалакро) и традиционалното посетителско село Ѓуреџик (Гранитис), големите вештачки езера кај селата Белотинци (Левкогија) и Борово (Потами), живописните планинарски патеки и старите цркви.
Оддели и населени места
Општината опфаќа следниве општински оддели и населени места:
Поранешни села
На територијата на Општина Неврокоп се наоѓаат и следниве иселени или веќе непостоечки села:
Флуоресцеин
Флуоресцеин е синтетско органско соединение во вид на темнопортокалов/црвен прашок.
Синтеза
Флуоресцеинот првпат бил синтетизиран од Адолф фон Бајер во 1871 година. Може да се добие во реакција меѓу фтален анхидрид и резорцинол во присуство на цинк хлорид.
Спас (Дебреше)
Спас — археолошко наоѓалиште во гостиварското село Дебреше. Претставува средновековна црква и некропола. Се наоѓа на јужниот раб на селото на зарамнето плато во приватен имот, каде се гледаат камени плочи од гробни конструкции со насоченост исток-запад, а во западниот дел на наоѓалиштето има грамада од кршен камен што упатува на помала еднокорабна црква.
Вирои (Вепрчани)
Вирои — археолошко наоѓалиште во прилепското село Вепрчани. Наоѓалиштето претставува средновековна населба. На 1 километар источно од селото, десно од локалитетот Чукарките, по површината на нивите се среќаваат фрагменти од керамички садови, а биле најдени повеќе византиски монети. Наодите се чуваат во Заводот и музеј во Прилеп.
Далечинско пливање на светското првенство во водени спортови 2011 - 5км во машка конкуренција
Натпреварот во 5км за мажи во далечинско пливање на Светско првенство во водени спортови 2011 се одржа на 22 јули.
Резултати
Финалето се одржа на 22 јули.
Самоанска тала
Тала (самоански: tālā) (ISO 4217: WST, бројчен код: 882) е официјална валута во Самоа, која е поделена на 100 сени (sene). Зборот тала е самоански превод за зборот долар, додека сене е самоански превод за зборот цент.
Талата како официјална валута била воведена во 1967 година, по независноста од Нов Зеланд во 1962. До тогаш, земјата користела Западносамоанска фунта. Талата ја заменила фунтата во соодност од 2 тали за една фунта.
Симболот WS$ сè уште се користи за талата, иако го претставува поранешното име на државата. Западна Самоа (Western Samoa). Така, симболите SAT, ST и T се користат исто така. Талата ја издава Централната Банка на Самоа.
Џаферли
Џаферли е село во Серско, Егејска Македонија, денес во Грција.
Diva (песна на Бијонсе Ноулс)
„Diva“ е песна од американската Р&Б пејачка Бијонсе Ноулс. Песната е напишана и продуцирана од Ноулс, Шондрае „Бангладеш“ Крафорд и Син Гарет за нејзиниот трет студиски албум I Am... Sasha Fierce (2008). Бил издаден како трет сингл од албумот во САД заедно со третиот интернационален сингл „Halo“. „Diva“ е Р&Б песна, поставена во хип-хоп ритам и содржи појачано темпо. Текстот на песната носи порака за независност и женско подобрување. Песната содржи такт и бас линија слични на друга продукција која претходно ја направиле Бангладеш наречена, „A Milli“ од американскиот хип-хоп артист Лил Вејн. Критичарите ја нарекле песната „женски придружник“.
Синглот добил позитивни критики од музичкити критичари, а некои ја критикувале поврзаноста на песната со „A Milli“. Песната била успешна во САД, искачувајќи се на деветнаесеттото место на Билборд Хот 100, на првото место на табелата Хот Денс Клуб Плеј и на третото место на Хот Р&Б/Хип-Хоп Песни. Песната добила златна сертификација од Снимачката Индустриска Асоцијација на Америка (RIAA). Иако била само официјално издадена во САД, песната се појавила на табелите во Австралија, Ирска, Холандија, Нов Зеланд и Обединетото Кралство. Музичкото видео, режирано од Мелина Матсукас, ја покажува Ноулс и позадински танчери во магазин и има слична кореографија на нејзиниот претходен сингл „Single Ladies (Put a Ring on It)“. Ноулс исто така се појавува во различни Тиери Муглер модни парчиња. Иако не ја изведувала на никое телевизиско појавување, песната била дел од сет-списокот на турнејата I Am... Tour.
Позадина и издавање
Според интервју кое композиторот на „Diva“, Бангладеш го имал со Rap-Up, песната оригинално требло да биде ставена во неговата микс касета. Тој исто така планирал да избере женски артист кој ќе пее за песната. Сепак, тој одлучил песната да ѝ ја даде на американската Р&Б пејачка Кејшија Кол. Кол која го сакала само ритамот на „Diva“, но не и целата песна, одбила да ја сними. Подоцна таа се одличила да ја испее песната, но во меѓувреме и Ноулс ја сакала песната за нејзиниот албум. Бангладеш одлучил да ѝ ја даде песната на Ноулс, а за Кејшија Кол продуцирал друга песна. Еден месец по издавањето на I Am... Sasha Fierce (2008), било изјавендо дека американската Р&Б пејачка Кјара, која работела на нејзиниот трет студиски албум, Fantasy Ride, направила ремикс на „Diva“. Ремиксот требалко да се најде на нејзината микс касета Fantasy Ride Mixtape.
„Ego“ требало да биде вториот урбан сингл во САД, а како трет целокупен сингл од I Am... Sasha Fierce, заедно со третиот светски сингл „Halo“. Сепак, издавањето на „Ego“ било одложено и песната „Diva“ била издадена на урбаните радија додека „Halo“ била испратена до мејнстрим радијата на 20 јануари 2009. Истиот датум, „Diva“ била испратена само до ритмичките радија. „Ego“ подоцна била издадена како трет урбан сингл и целокупен петти сингл во САД на 19 мај 2009. Дополнително, во Германија, „Diva“ била Б-страна на синглот „Halo“.
Композиција
„Diva“ е Р&Б песна компонирана во забрзано хип-хоп темпо, во тоналитет од E-дур.
Кан (Нормандија)
Кан (Caen; нормандски:Kaem, ( на француски јазик) – општина во северозападна Франција. Тој е префектура на департманот Калвадос. Самиот град брои 108.365 жители, додека урбаното подрачје 420.000, со што Кан е најголем град во поранешна Долна Нормандија. Исто така тој е трета по големина комуна во Нормандија, по Авр и Руан и трет град по големина во Нормандија, по Руан и Авр. Кан се наоѓа на 15 км од Ламанш, 200 км северозападно од Париз, а со Англија е споен со фериботската линија Кан-Портсмаут. Кан е политички, економски и културен центар на северниот регион. Сместен на неколку километри од брегот, од плажите каде се истовариле сојузничките сили, живописните одморалишта Довил и Кабур, Нормандиска Швајцарија и Пеи д’Ож, Кан често се смета за архетип на Нормандија. Кан е познат по неговите историски градби изградени за време на владеењето на Вилијам I од Англија, кој бил погребан таму, и по битката за Кан - тешки борби што се одвивале во и околу Кан за време на битката за Нормандија во 1944 година, кога бил уништен голем дел од градот. Во спомен на овие битки градот изградил меморијален споменик и музеј посветени на мирот.
Римско време и среден век
Во римско време Кан бил познат како „Катумагос“, од галските зборови „магос“ што значи „поле“ и „кату“ што значи „борба“. Останал мало населено место во текот на римскиот период и почнал поголем развој во 10 век, под покровителство на војводите од Нормандија. Околу 1060 година, Вилијам Освојувачот започнал со изградбата на Шато де Кан, кој станал центар на војводскиот двор. Отприлика истото време војвотката Матилда Фландриска ја основала бенедиктинската опатија Сен-Трините, каде била и погребана. Кан го наследил Баје како главен град на Долна Нормандија, како втора војводска престолнина после Руан.
Филип II Август го зазел Кан на 21 мај 1204 година и бил вклучен заедно со остатокот од Нормандија во Кралството Франција.
Стогодишна војна
Во 1346 година, кралот Едвард III ја повел својата војска во освојување на градот. Се очекувало градот да падне по опсада од неколку недели, но армијата го зазела за помалку од еден ден, на 26 јули 1346 година, при што убиле 3.000 негови граѓани и запалиле голем дел од трговскиот кварт. Само замокот Кан се одржал и покрај опсадата. Неколку дена подоцна, Англичаните заминале, марширајќи на исток и до нивната победа во Битката кај Кресија. Подоцна бил заземен од Хенри V во 1417 година и бил сурово третиран како прв град кој ѝ дал отпор на неговата инвазија.
Втора светска војна
За време на Битката за Нормандија во Втората светска војна, Кан бил ослободен од нацистите на почетокот на јули, месец дена после десантот во Нормандија. Британските и канадските трупи имале намера да го заземат градот на денот Д, но биле задржани северно од градот до 9 јули кога силните бомбардирања за време на Операцијата Чарнвуд уништиле 70% од градот при што погинале 2.000 француски цивили. Сојузниците ги зазеле западните квартови месец дена подоцна од оригиналниот план на фелдмаршалот Монтгомери. За време на битката, многумина од жителите на градот побарале прибежиште во Машкиот манастир изграден од Вилијам Освојувачот некои 800 години претходно. И катедралата и универзитетот биле целосно уништени од британските и канадските бомбардирања.